**Програма „Конкурентоспособност и иновации в предприятията“ 2021-2027**

**Приоритетна ос 5 „Техническа помощ“**

**Процедура BG16RFPR001-3.001 „Осигуряване на техническа помощ за успешното изпълнение на програма „Конкурентоспособност и иновации в предприятията“ за периода 2021-2027**

**Бенефициент: Главна дирекция „Европейски фондове за конкурентоспособност”, Управляващ орган на Програма „Конкурентоспособност и иновации в предприятията“ 2021-2027**

**Специфични цели:**

* **Специфична цел 1** - **Повишаване ефективността на УО на ПКИП:** Подкрепа за ефективно и ефикасно изпълнение на дейностите, свързани с програмирането, управлението, наблюдението, оценката и контрола на ПКИП съгласно действащото законодателство и съществуващите добри практики;
* **Специфична цел 2** - **Подобряване на капацитета на бенефициентите на ПКИП:** Укрепване капацитета на кандидатите и бенефициентите на ПКИП за участие в изпълнението на програмата и по-доброто (количествено и качествено) използване на финансовите й ресурси;
* **Специфична цел 3 - Осигуряване на информираност относно ПКИП:** Подпомагане на Управляващия орган за предоставяне на адекватна и навременна информация и информиране на обществото относно възможностите за финансиране по ПКИП, критериите, правилата и процедурите за участие и нейното изпълнение;

Постигането на тези цели се осъществява с помощта на бюджетни линии, като **основните резултати от тяхното изпълнение са следните:**

**В изпълнение на Специфична цел 1:** **Повишаване ефективността на УО на ПКИП**

* Постигнато ефективно, ефикасно и правилно изпълнение на ПКИП в съответствие с принципа за разумно финансово управление и съгласно разпоредбите на европейското и националното законодателство;
* Осигурена добра структура и организация на работата на Управляващия орган и неговите регионални звена, включително система за оценка на риска;
* Осигурено ресурсно и техническо обезпечаване на работата на Управляващия орган и неговите регионални звена;
* Подкрепени процеси по предоставяне на техническа подкрепа, консултации, изследвания, анализи и проучвания, необходими за правилното програмиране, управление, наблюдение, оценка и контрол на Програмата;
* Осъществен принос за повишаване на квалификацията, мотивацията и ангажираността на служителите на УО и служителите от общата администрация, подпомагащи дейността на УО, посредством организиране и участие в обучения, обмен на добри практики и опит и др.;
* Осигурено правилно функциониране на Комитета за наблюдение на програмите;
* Осъществени дейности по приключване на програмен период 2014-2020 г.;
* Стартирана работа по подготовка на програмен период 2021-2027 г.

**В изпълнение на Специфична цел 2: Подобряване на капацитета на бенефициентите на ПКИП**

* Осъществен принос за развитието на капацитета на бенефициентите за постигането на напредък, включително в усвояването на ресурсите по ПКИП, посредством организирани и проведени обучения относно условията за кандидатстване и изпълнение на процедурите по програмата;
* Осъществени оценки, анализ на нуждите и очакванията на отделните групи кандидат- бенефициенти по ПКИП и изготвен план за действие с оглед по-добро фокусиране на Програмата върху трудностите и предизвикателствата, пред които са изправени.

**В изпълнение на Специфична цел 3: Осигуряване на информираност относно ПКИП**

* Осигурена прозрачност на процеса на изпълнение на ПКИП и популяризирането й сред най-широк кръг от заинтересовани физически и юридически лица;
* Осъществен принос за повишаване на информираността на широката общественост относно ПКИП през периода 2021-2027 г.;
* Ангажиран обществен интерес и насърчено участие по Програмата;
* Представени са възможностите и ползите от участието в програмата, вкл. допълващи финансови източници, с което е гарантирана равнопоставеността и откритостта при нейното изпълнение;
* Организирани публични и информационни събития за различни целеви аудитории;
* Разпространена информация, документация и материали, свързани с изпълнението на ПКИП както сред бенефициенти, така и сред широката общественост;
* Популяризиране на ПКИП в електронни и печатни медии, вкл. целите на Програмата и дейностите, осъществявани за тяхното изпълнение, отворените за кандидатстване процедури и резултатите от тяхното изпълнение;
* Поддържане и актуализиране на секцията на ПКИП на интернет страницата на МИР, поддържане и актуализиране на частта, касаеща ПКИП на Единния информационен портал за СКФ в България (eufunds.bg), поддържане и актуализиране на частта, касаеща ПКИП във федерирания портал на програмата (pkip.egov.bg).

**Бюджетна линия:** BG16RFPR001-3.001-0002 „Подкрепа за ефективно и ефикасно изпълнение на дейностите, свързани с програмирането, управлението, наблюдението, оценката и подбора на проекти, и контрола на ПКИП съгласно действащото законодателство и съществуващите добри практики“

**Общ бюджет:** 16 738 971, 00 лв., от които 13 737 500, 37 лв. ЕФРР и 3 001 470, 63 лв. национално съфинансиране.

**Бюджетната линия:** BG16RFPR001-3.001-0001: „Финансиране на основни и допълнителни възнаграждения на служителите на УО и всички други съпътстващи ги разходи съгласно националното законодателство и съществуващите добри практики“ по ПКИП

**Общ бюджет:** 65 705 500, 00 лв., от които 53 923 824,29 лв. ЕФРР и 11 781 675,71 лв. национално съфинансиране.

**Бюджетната линия:** BG16RFPR001-3.001-0003: „Предоставяне на адекватна и навременна информация на обществото относно възможностите за финансиране на ПКИП, критериите, правилата и процедурите за участие и нейното изпълнение“

**Общ бюджет:**

**Бюджетната линия:** BG16RFPR001-3.001-0004 „Оценка на изпълнението на програмите“

**Общ бюджет:** 2 436 976, 00 лв., от които 2 000 001, 00 лв. ЕФРР и 436 975,00 лв. национално съфинансиране.